== Begivenheder der ledte op til slaget ==
[[Fil:Sigrid and olaf.jpg|thumb|right|250px|Snorre fortæller, at Olaf Tryggvason vil forlove sig med Sigrid Storråde på den betingelse, at hun konverterer til kristendommen. Da hun imidlertid afviser, giver Olaf hende et slag med handsken. Sigrid advarer ham om, at det vil føre til hans død.]]
Ingen af de samtidige skjaldedigte fortæller noget om årsagerne til slaget, men ifølge Adam af Bremen var det Olaf Tryggvasons danske kone, Thyri, der havde ægget ham til at føre krig mod Danmark; da han fandt ud af, at Svend Tveskæg og Olof Skötkonung havde dannet en alliance, var han blevet så rasende, at han besluttede at angribe.<ref>Tschan 2002:81–2.</ref> De norske beretninger ''Ágrip'' og ''Historia Norwegie'' fortæller et lignede forløb: Thyri, der var kong Svends søster, havde ikke fået nogen [[medgift]] af sin bror, da hun giftede sig med Olaf. Derfor angreb han Danmark, men var så utålmodig, at han i første omgang kun fik elleve skibe med sig. Olaf håbede, at flere ville følge ham, men da det ikke skete, fortsatte han til Vendland ([[Pommern]]?) for at finde allierede dér. Det var på hjemvejen, at han blev overfaldet af Svend og dennes allierede.<ref name=driscoll33>Driscoll 1995:33.</ref><ref name=ekrem97>Ekrem 2003:97.</ref>
Historie